રાજ્યમાં ગેરકાયદે ખનન અને નદીઓમાંથી બિન અધિકૃત રીતે રેતી કાઢવાની પ્રવૃત્તિઓ પર બાજ નજર રાખી લાલ આંખ કરવાની સંકલ્પબદ્ધતા સાથે ખાણ ખનિજ વિભાગની ત્રિનેત્ર ડ્રોન સર્વેલન્સ સિસ્ટમનો મુખ્યમંત્રી વિજયભાઈ રૂપાણીએ પ્રારંભ કરાવ્યો છે. મુખ્યમંત્રીએ પારદર્શક અને ભ્રષ્ટાચાર રોકવા માટે ચીકમી આપતાં જણાવ્યું હતું કે કેટલાક સ્થાપિત હિતો નવી સિસ્ટમને દાખલ થતાં પહેલાં અવરોધવાનું કામ કરે છે. પરંતુ જિલ્લે જિલ્લે ત્રિનેત્ર સર્વેલન્સમાં મકકમતાથી આગળ વધવાની સુચના તેમણે અધિકારીઓને આપી હતી.